Diari Oficial de la Generalitat Valenciana


Sumari del DOGV 4785, del 29-06-2004 (2004/6726)

RESOLUCIÓ d'11 de juny de 2004, de la Direcció General d'Universitats i Investigació, per la qual es prorroguen les beques de perfeccionament de personal investigador de caràcter postdoctoral, adjudicades en convocatòries anteriors.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6726


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ d'11 de juny de 2004, de la Direcció General d'Universitats i Investigació, per la qual es prorroguen les beques de perfeccionament de personal investigador de caràcter postdoctoral, adjudicades en convocatòries anteriors. [2004/E6726]
  
La Resolució de 3 de febrer de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques postdoctorals de perfeccionament de personal investigador (DOGV número 4.459, de 13.03.2003), en l'annex II establix les bases per a la present resolució.
  
La base 14 de l'annex II de l'esmentada Resolució de 3 de febrer de 2003, disposa que les renovacions anuals d'estes beques estaran condicionades al compliment de tots els requisits exigits per la convocatòria i, especialment, de les obligacions del becari en la realització del treball.
  
Les Resolucions de 18 de juliol i de 23 de setembre de 2003, concediren les presents beques a les persones interessades, i establien com a últim dia de gaudi el 31 d'agost de 2004.
  
Per altra part, la base 12 de l'annex IV de l'Orde de 5 de març de 2004, del conseller de Cultura, Educació i Esport, de convocatòria entre altres, de beques postdoctorals de perfeccionament de personal investigador, determina que serà el director general d'Universitats i Investigació qui resoldrà les renovacions anuals d'estes beques concedides a l'empara de convocatòries anteriors.
  
Per tot això, una vegada comprovades les sol·licituds de renovació presentades, i d'acord amb la base 12 de l'annex IV de l'Orde de 5 de març de 2004, del conseller de Cultura, Educació i Esport, resolc:
  
Primer
  
Prorrogar les beques postdoctorals de perfeccionament de personal investigador, adjudicades en convocatòries anteriors, a les persones beneficiàries que figuren en l'annex de la present resolució.
  
Les dotacions mensuals de les beques seran les que per a cada persona beneficiària s'especifica, i es lliuraran per mensualitats anticipades sempre que siga possible.
  
Segon
  
El període de gaudi d'estes beques serà el comprés entre l'1 de setembre de 2004 i el 31 d'agost de 2005.
  
Tercer
  
El pagament de les beques, per un import total de 97.800 euros, es realitzarà a càrrec de la dotació pressupostària de la línia de subvenció T4015000, de l'aplicació 95.03.16.257.26, del pressupost de la Generalitat Valenciana per a l'exercici 2004.
  
La efectivitat d'esta renovació, en allò que es referix als mesos de l'any 2005, queda en tot cas condicionada a l'existència efectiva de crèdit pressupostari adequat i suficient en els pressuposts de la Generalitat Valenciana per a l'exercici 2005.
  
Quart
  
Els beneficiaris d'estes beques tenen l'obligació de complir les bases de la Resolució de 3 de febrer de 2003.
  
Quint
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs postestatiu en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte en el termini d'un mes, comptador des de l'endemà de la publicació de la present resolució.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació de la present resolució.